# Анатолий Юркин

### от Уикипедия, свободната енциклопедия

Анатолий Юркин руски писател
Роден: | 24 юни 1963 Кокчетав, Казахстан

Анатолий Борисович Юркин (на руски Анатолий Борисович Юркин) е руски писател на фентъзи и на научна фантастика. Изявява се и като драматург, автор на множество есета и статии.

## [редактиране] Биография

Анатолий Юркин е роден на 24 юни 1963 в град Кокчетав, днешен Казахстан. Баща му Борис бил заварчик, а майка му — инженер. Започва да пише фентъзи в началото на 1980-те години. До 1984 се занимава и с много други неща като педагогика, журналистика и др. След казармата за кратко работи в Кокчетавска област. През 1987 се премества в Ленинград, където работи като журналист и редактор. През 1990-те работи като сътрудник във вестник „Нов Петербург“ („Новый Петербургъ“). Основните му публикации засягат неолита, бронзовата епоха, праисторията на Русия, руските градове и Стария завет.

Изследвайки творчеството на американския фентъзи писател Лин Картър, Юркин написва произведения за Конан. Наред с Лин Картър, сред любимите му автори е и българският писател Павел Вежинов („Нощем с белите коне“).

През 1992 Юркин завършва Санктпетербургския театрален институт, а на 25 декември 1995 сключва брак с Юли Осколско.

## [редактиране] Творчество

Първото публикувано произведение на Анатолий Юркин е в областен вестник през 1985. Неговата следваща литературна изява е детективския роман „Тъмната страна“, който излиза през 1993. Изявява се също и под псевдонима Т. Тригорин, който е взет от псевдонима на американския писател Гари Бронзик. През 1996 Юркин разказва на децата си за странни дребни същества на име Яр-Ярико и Как Капоч. През 1996 приказките се превръщат в романа „Пророк“ — първата му издадена книга. Действието в книгата за Лориан се развива на планетата Перуника с естествен спътник младото пролетно слънце Яр-Яр през въображаемата Пра-Ера, във времената след потъването на легендарния континент Окумена (Ecumenа) и преди началото на писаната човешка история. Лориан е пророк с необикновена сила от суровата речна страна. Дълги години той скита по света. Накрая със силата на пророчеството си завладява великото кралство Собори и се възкачва на трона му.

## [редактиране] Текстография

### [редактиране] Повести и разкази

- „Тъмната страна“ (1993)
- „Пророк“ (1997)

### [редактиране] Пиеси

- „Лориан“ (трагедия, 1990)
- „Королева кукол“ (драма, 1990)

## [редактиране] Външни препратки

- Официален сайт на Анатолий Юркин
- [1]

Взето от „http://bg.wikipedia.org../../../%D0%B0/%D0%BD/%D0%B0/%D0%90%D0%BD%D0%B0%D1%82%D0%BE%D0%BB%D0%B8%D0%B9_%D0%AE%D1%80%D0%BA%D0%B8%D0%BD_5847.html“.

Категории: Руски писатели | Писатели на фентъзи

##### Views

- Статия
- Беседа
- Текуща версия

##### Търсене

##### На други езици

- English
- Esperanto
- Polski
- Русский
- Slovenščina
- Тоҷикӣ